Serdozgerîya Komare ya Amedî îfadeyanê şahîdê eşkerayî Umît Akbiyikî ser o tehqîqatêk dabi destpêkerdene. Çarçewa tehqîqatî de 27ê nîsane de derheqê rojnamegerê tepişteyî Mehmet Şah Oruçî de îdîanameyêk amebi amadekerdene.
Mehkemeya Cezaya Girane ya Amedî îdîaname şawit Mehkemeya Cezaya Girane ya Bedlîsî. Mehkemeya Bedlîsî îdîanameyê bi îdîaya 'endamîya rêxistine' qebul kerd. Îdîanameyê serê rojnamegerê tepişteyî Mehmet Şah Oruçî de seba 35 xeberan cezaya zîndanî ya 22 serran û 3 mengan yena waştene.
Mehkeme do seba roja roniştişê verênî yê dewa tarîxêk eşkera bikera.
